cyanic-selkie/wikianc huggingface dataset:
Ραδιοθόλος
Μειονέκτημα του συστήματος είναι η επιπλέον εξασθένιση που προκαλεί το προστατευτικό αυτό περίβλημα στην ισχύ του μεταδιδόμενου σήματος. Η εξασθένιση αυτή εξαρτάται από το πάχος και το είδος του υλικού από το οποίο είναι κατασκευασμένος ο θόλος όμως συνήθως είναι ελάχιστη.
Η Στέψη της Παναγίας (Ραφαήλ)
Η Στέψη της Παναγίας (η λεγόμενη Pala degli Oddi) είναι πίνακας τον οποίο φιλοτέχνησε ο Ραφαήλ το 1502-03 και βρίσκεται στην Πινακοθήκη του Βατικανού. Οι διαστάσεις του είναι 267 x 163 εκατοστά. Πρόκειται για ελαιογραφία σε ξύλο, η οποία έχει μεταφερθεί σε μουσαμά. Η σύγχρονη έρευνα αποκαλύπτει ότι το πάνω τμήμα του πίνακα πρέπει να φιλοτεχνήθηκε στα τέλη του 1502 ή στις αρχές του 1503. Σ' αυτό, ενώ τέσσερις άγγελοι παίζουν μουσική, ο Ιησούς στέφει τη μητέρα του. Στα πόδια τους βρίσκονται από ένα Χερουβείμ και από πάνω τους υπερίπταται σμήνος Χερουβείμ και Σεραφείμ. Το κάτω τμήμα φιλοτεχνήθηκε μέσα στο 1503 και σ' αυτό απεικονίζονται οι Απόστολοι, με τον Απόστολο Θωμά στη μέση να κρατάει απλωμένη τη ζώνη που η Θεοτόκος του είχε χαρίσει, και η σαρκοφάγος όπου έχουν ανθίσει λουλούδια. Περισσότερο στατικές οι μορφές στο πάνω τμήμα παραπέμπουν στον Περουτζίνο. Στο κάτω τμήμα οι μορφές εμφανίζονται με διαφορετική έκφραση και στάση του σώματος καθεμιά. Η Leandra Baglioni, για το παρεκκλήσι όπου είχε ορίσει να ταφεί, παράγγειλε στο Ραφαήλ τον πίνακα αυτόν καθώς και τρία τμήματα της πρεντέλα, τα οποία παρουσιάζουν τον Ευαγγελισμό, την Προσκύνηση των Μάγων και τα Εισόδια της Θεοτόκου. Όλα εναπόκεινται στην Πινακοθήκη του Βατικανού. Το παρεκκλήσι για το οποίο έγινε η παραγγελία ήταν στον ναό του Σαν Φραντσέσκο αλ Πράτο, στην Περούτζια. Η παραγγελία έγινε ήταν για να τιμηθεί η μνήμη του Simone degli Oddi, συζύγου της Λεάντρα, που πέθανε στην εξορία το 1498. Το 1797 οι Γάλλοι αφαίρεσαν το έργο από το παρεκκλήσιο και το πήγαν στο Παρίσι. Αλλά το 1815 με την πτώση του Ναπολέοντα, πήρε το δρόμο της επιστροφής, αλλά με προορισμό το Βατικανό.
Πρεντέλα, Ρετάμπλ, Sacra conversazione
Να διευκρινίσουμε ότι λέγοντας πρεντέλα, εννοούμε την ξύλινη βάση μιας εικόνας βωμού, η οποία φέρει μικρές παραστάσεις σχετιζόμενες συνήθως με το θέμα του κυρίως πίνακα. Και, σύμφωνα με το «Λεξικό Εικαστικών Τεχνών (εκδόσεις Υποδομή, σελ. 284), ρετάμπλ είναι κάθε εικόνα, γλυπτό ή άλλη παράσταση που για διακοσμητικούς λόγους έχει τοποθετηθεί πάνω και πίσω από την αγία τράπεζα του ναού. (Στα Ελληνικά ο όρος όπως και η ύπαρξη ρετάμπλ είναι ασυνήθιστα, λόγω της θέσης της Αγίας Τράπεζας μέσα στο Ιερό. Ο όρος στα Ιταλικά είναι Pala d'altare, συνηθέστατα δε στους τίτλους των έργων απλώς Pala ή απλώς Altare –Αγγλικά Altarpiece. Η συνηθέστερη απόδοση του όρου στα Ελληνικά είναι «εικόνα βωμού»). Τέτοιες εικόνες πρωτοεμφανίστηκαν τον 10ο και τον 11ο αιώνα, τότε που οι ιερείς άρχισαν να τελούν τη λειτουργία στραμμένοι προς την αγία τράπεζα και έχοντας γυρισμένη την πλάτη στο εκκλησίασμα. Το ρετάμπλ χρησιμοποιήθηκε ευρύτατα τον 14ο και τον 15ο αιώνα. Αλλά κατά την περίοδο της Αντιμεταρρύθμισης υπήρχε σε κάθε αγία τράπεζα σε όλους τους ναούς του Καθολικισμού. Το ρετάμπλ είναι τις πιο πολλές φορές τρίπτυχο ή πολύπτυχο με οξυκόρυφες απολήξεις, με μια sacra conversazione ως κεντρική παράσταση, και με παραστάσεις από την Καινή Διαθήκη ή τον βίο κάποιου αγίου στη βάση του (την πρεντέλα). Sacra conversazione σημαίνει ιερή συνομιλία και πρόκειται για την απεικόνιση μαζί της Θεοτόκου, του Θείου Βρέφους και Αγίων, όπου κάθε αναπαριστώμενο πρόσωπο έχει γνώση της παρουσίας των υπολοίπων είτε συμμετέχουν όλα σε κάποια λατρευτική διαδικασία. Είναι ένα είδος ρετάμπλ, που εγκαινιάστηκε τον 15ο αιώνα από τους Φρα Αντζέλικο και Φιλιπίνο Λίπι, αντικαθιστώντας το πολύπτυχο της γοτθικής τέχνης, στο οποίο η Θεοτόκος και το Θείο Βρέφος απεικονίζονταν στο κεντρικό τμήμα, ενώ στα πλευρικά τμήματα απεικονιζόταν κάποιος άγιος.
Πηγές
Κατηγορία:Έργα ζωγραφικής του Ραφαήλ Κατηγορία:Έργα αναγεννησιακής ζωγραφικής Κατηγορία:Εκθέματα στα Μουσεία Βατικανού
Συνηγορικός σχεδιασμός
Ο συνηγορικός σχεδιασμός μπορεί να εστιάζεται στις περιβαλλοντολογικές και πολεοδομικές συνθήκες που διαμορφώνονται μεταξύ δύο περιοχών, ή ακόμη και σε επίπεδο γειτονιάς και δρόμου. Μελετά τις ανισότητες που μπορεί να διαμορφωθούν μεταξύ του περιβάλλοντος που απολαμβάνει μια ομάδα εις βάρος μιας άλλης. Παρά ταύτα, η μικροσκοπική μελέτη μπορεί να προκαλέσει ευρύτερα προβλήματα στα πλαίσια μιας ευρύτερης κοινότητας που σχετίζονται με ζητήματα αειφόρου ανάπτυξης
Παραπομπές
Κατηγορία:Χωροταξία - Πολεοδομία Κατηγορία:Νομική επιστήμη
291 Αλίκη
Η Αλίκη (Alice) είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,45. Ανακαλύφθηκε το 1890 από τον Αυστριακό αστρονόμο Γιόχαν Παλίζα, που παρατηρούσε από τη Βιέννη. Η Αλίκη ανήκει στην Οικογένεια αστεροειδών της Χλωρίδος
Φυσικά χαρακτηριστικά
Οι διαστάσεις της Αλίκης υπολογίζονται σε 19×12×11 χιλιόμετρα (μέση διάμετρος 15 χλμ.), ενώ η μάζα της εκτιμάται σε 3,5 ως 5 τρισεκατομμύρια τόνους για μέση πυκνότητα 2.7 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,208 (από δεδομένα του IRAS). Η Αλίκη περιστρέφεται γύρω από τον εαυτό της μία φορά κάθε 4 ώρες και 19 λεπτά, μία αρκετά γρήγορη περιστροφή, με άξονα περιστροφής κεκλιμένο κατά 35 μοίρες ως προς το επίπεδο της τροχιάς. Η μέση θερμοκρασία στην επιφάνεια της Αλίκης εκτιμάται σε 90 βαθμούς Κελσίου κάτω από το μηδέν, ενώ η μέγιστη μπορεί να φθάνει και τους -5 βαθμούς C.
Εξωτερικοί σύνδεσμοι
Αλικη
Άλαν Άρκιν
Ο Άλαν Γουλφ Άρκιν (αγγλικά: Alan Wolf Arkin, 26 Μαρτίου 1934 -29 Ιουνίου 2023) ήταν Αμερικανός ηθοποιός, σκηνοθέτης, μουσικός και τραγουδιστής. Είναι γνωστός για τη συμμετοχή του σε ταινίες όπως οι:  Έρχονται οι Ρώσοι (The Russians Are Coming, the Russians Are Coming, 1966), Περίμενε Μέχρι Να Νυχτώσει (Wait Until Dark, 1967), Ο Πόνος της Σιωπής (The Heart is a Lonely Hunter, 1968), Κατς 22 (Catch-22, 1970), Οι Συμπέθεροι (The In-Laws, 1979), Ο Ψαλιδοχέρης (Edward Scissorhands, 1990), Οικόπεδα με Θέα (Glengarry Glen Ross, 1992), Γκάττακα (Gattaca, 1997), Μάρλεϊ, ενας Μεγάλος Μπελάς (Marley & Me, 2008) και Little Miss Sunshine, για την οποία κέρδισε το Όσκαρ Β' Ανδρικού Ρόλου το 2006. Είναι ο πατέρας των επίσης ηθοποιών Άνταμ Άρκιν, Άντονι Άρκιν και Μάθιου Άρκιν.
Απεβίωσε στις 29 Ιουνίου 2023 σε ηλικία 89 ετών
Εξωτερικοί σύνδεσμοι
Κατηγορία:Βραβευμένοι με Όσκαρ Β' Ανδρικού Ρόλου Κατηγορία:Βραβευμένοι με Χρυσή Σφαίρα Καλύτερου Ηθοποιού (Κωμωδίες ή Μιούζικαλ)‎ Κατηγορία:Βραβευμένοι με BAFTA Β' Ανδρικού Ρόλου Κατηγορία:Αμερικανοί άνδρες ηθοποιοί κινηματογράφου Κατηγορία:Αμερικανοί άνδρες ηθοποιοί τηλεόρασης
Γραμμή 2 (Μετρό Αθήνας)
Η Γραμμή 2 του μετρό της Αθήνας είναι η γραμμή Ανθούπολη – Ελληνικό, η οποία στους χάρτες απεικονίζεται με κόκκινο χρώμα. Ολόκληρη η γραμμή είναι υπόγεια και έχει διεύθυνση Βορρά – Νότου. Εγκαινιάστηκε στις 28 Ιανουαρίου 2000 μαζί με την Γραμμή 3 και αρχικά ένωνε τα Σεπόλια με την πλατεία Συντάγματος. Σήμερα, ξεκινάει από την συνοικία της Ανθούπολης του Περιστερίου, πολυπληθούς δυτικού προαστίου της Αθήνας, διέρχεται από τα Σεπόλια και το κέντρο της Αθήνας (Ομόνοια και Σύνταγμα), συνεχίζει νότια μέσα από τον Νέο Κόσμο και τη Δάφνη και προχωρά κάτω από τη Λεωφόρο Βουλιαγμένης, για να καταλήξει στο Ελληνικό. Η γραμμή κατασκευάστηκε τμηματικά. Τον Ιανουάριο του 2000 παραδόθηκε το τμήμα Σεπόλια – Σύνταγμα και τον Νοέμβριο του ίδιου έτους το τμήμα Σύνταγμα – Δάφνη. Το 2004 δόθηκαν σε κυκλοφορία οι σταθμοί Άγιος Δημήτριος και Άγιος Αντώνιος. Η τελευταία μεγάλη επέκταση της γραμμής ήταν το 2013, όταν και παραδόθηκαν σε κυκλοφορία οι νέες προεκτάσεις: Άγιος Αντώνιος - Ανθούπολη και Άγιος Δημήτριος - Ελληνικό.
Προϊστορία της γραμμής
Οι προσπάθειες για την επέκταση του δικτύου μετρό της Αθήνας είχαν ξεκινήσει ήδη από τη δεκαετία του 1950 και έγιναν εντατικές τη δεκαετία του 1960, όταν η νέα τότε κυβέρνηση Γεωργίου Παπανδρέου παρήγγειλε στον Αμερικανό μελετητή Γουίλμπουρ Σμιθ το 1963 μια μελέτη για τον ολοκληρωμένο συγκοινωνιακό σχεδιασμό της πρωτεύουσας. Στη συνέχεια, η δικτατορική κυβέρνηση παρήγγειλε μια δεύτερη μελέτη στον Σμιθ, η οποία προέβλεπε για πρώτη φορά τη δημιουργία μιας γραμμής από το Ελληνικό προς το Περιστέρι μέσω του κέντρου.
Μετά την πτώση της Δικτατορίας, η κυβέρνηση της Νέας Δημοκρατίας υιοθέτησε τα βασικά συμπεράσματα της μελέτης Σμιθ και το 1977, ύστερα από διεθνή διαγωνισμό, παρήγγειλε μια προκαταρκτική μελέτη για τον σχεδιασμό ενός δικτύου μετρό από τη γαλλοελληνική κοινοπραξία SOFRETU-SGTE-SOGELERG-ADK. Η μελέτη αυτή αποτέλεσε και τη βάση για τη δημιουργία του δικτύου τη δεκαετία του 2000. Η μελέτη πρότεινε τη δημιουργία δύο νέων γραμμών. Η πρώτη εκτεινόταν από τον Γέρακα μέχρι το Αιγάλεω μέσω του κέντρου και η δεύτερη, διερχόμενη και αυτή από το κέντρο ένωνε τα Σεπόλια με τη Δάφνη.
Η κυβέρνηση του ΠΑΣΟΚ, η οποία είχε παγώσει το σχέδιο επέκτασης του μετρό κατά την πρώτη θητεία της, επανέφερε τα σχέδια για μετρό το 1985 και το ενέταξε στο νέο Ρυθμιστικό Σχέδιο της Αθήνας που παρουσιάστηκε την ίδια χρονιά. Το σχέδιο περιελάμβανε τις γραμμές που είχε προτείνει η SOFRETU, την γραμμή Α Πειραιάς-Αιγάλεω-Γέρακας και τη γραμμή Β Περιστέρι-Γλυφάδα. Ο ΗΣΑΠ παρέδωσε μελέτες που συμφωνούσαν με αυτές τις γραμμές, οι οποίες μετονομάστηκαν σε 2 και 3, με την υπάρχουσα γραμμή να μετονομάζεται σε 1.
Κατασκευή του αρχικού τμήματος της γραμμής
Η διεύθυνση του έργου μεταφέρθηκε από την ΕΥΔΕ Μετρό στη νεοσύστατη δημοσίου συμφέροντος ανώνυμη εταιρεία Αττικό Μετρό. Ως ανάδοχος αναδείχθηκε τον Ιούνιο του 1991 η κοινοπραξία Ολυμπιακό Μετρό. Το αρχικό έργο του Μετρό της Αθήνας άρχισε να υλοποιείται τον Νοέμβριο του 1992, όταν και ξεκίνησαν να σκάβουν οι μετροπόντικες. Τελικά δεν παραδόθηκε ενιαία, αλλά τμηματικά. Το πρώτο τμήμα, Σεπόλια - Σύνταγμα, είχε ανακοινωθεί ήδη από το 1997 πως θα δινόταν σε λειτουργία τον Δεκέμβριο του 1999, ταυτόχρονα και με το τμήμα Σύνταγμα - Εθνική Άμυνα της Γραμμής 3, και μέσα στο 1999 ανακοινώθηκε ότι και τα δύο τμήματα θα παραδίδονταν στα τέλη Δεκεμβρίου του 1999, ώστε τα εγκαίνια να συμπέσουν με τους εορτασμούς της εισόδου της νέας χιλιετίας. Στις αρχές Δεκεμβρίου, ωστόσο, ένα ξαφνικό και απρόβλεπτο τεχνικό ζήτημα στο σύστημα ηλεκτροδότησης, εξανάγκασε την Αττικό Μετρό να μεταθέσει τα εγκαίνια για ένα μήνα μετά, στις 28 Ιανουαρίου του 2000, την ίδια ημερομηνία που εγκαινιάστηκε και η Γραμμή 3.
Στις 15 Νοεμβρίου του 2000 παραδόθηκε το υπόλοιπο τμήμα της πρώτης φάσης κατασκευής της Γραμμής 2, από το Σύνταγμα προς τα νότια, ως τη Δάφνη, με πέντε σταθμούς: Ακρόπολη, Συγγρού - Φιξ, Νέος Κόσμος, Άγιος Ιωάννης και Δάφνη.
Επέκταση προς Άγιο Δημήτριο
Τον Ιούνιο του 2004, έφθασε λίγο πιο νότια, στον Άγιο Δημήτριο, με τη λειτουργία ενός νέου σταθμού, με το όνομα Άγιος Δημήτριος - Αλέξανδρος Παναγούλης. Αυτός ο σταθμός είναι ο μοναδικός σε όλη τη Γραμμή 2 που διαθέτει κεντρική αποβάθρα, ενώ στη Γραμμή 3 υπάρχουν 3 σταθμοί (Αιγάλεω, Μοναστηράκι, Εθνική Άμυνα) που έχουν κεντρική αποβάθρα.
Επέκταση προς Ανθούπολη
Η επέκταση προς Ανθούπολη έγινε σε δύο φάσεις. Το πρώτο τμήμα παραδόθηκε τον Αύγουστο του 2004, όταν το βόρειο άκρο της γραμμής επεκτάθηκε δυτικά με έναν σταθμό στο Περιστέρι, με το όνομα Άγιος Αντώνιος.
Το 1997 διερευνήθηκε η προοπτική, η επέκταση από Άγιο Αντώνιο να γίνει αντί για Ανθούπολη, προς Αττικό Νοσοκομείο μέσω των οδών Βασιλέως Αλεξάνδρου και Πελοπίδα, με ενδιάμεσους σταθμούς στην Πελασγίας (Πελασγίας και Θηβών) και Πάρκο Σπαστήρα (Πελοπίδα και Στράβωνος).
Ουντμούρτοι
Οι Ουντμούρτ(ι)οι (ουντμουρτική γλώσσα: Удмуртъёс, Ουντμούρτ'ιος) είναι φιννο-ουγγρικός λαός, που μιλά την ουντμουρτική γλώσσα. Στην πορεία της ιστορίας, οι ρωσόφωνοι τους έχουν αποκαλέσει Τσουντ Οτιάτσκαγια (чудь отяцкая), Οτιάκ ή Βοτιάκ. Οι ταταρόφωνοι τους ονομάζουν Αρ.
Γραμμή 2 (Μετρό Αθήνας)
Επέκταση προς Ανθούπολη
Τελικά στις 5 Απριλίου του 2013, επεκτάθηκε η γραμμή από Άγιο Αντώνιο μέσα στο Περιστέρι με δύο ακόμη σταθμούς: Περιστέρι και Ανθούπολη.
Επέκταση προς Ελληνικό
Ο αρχικός σχεδιασμός του έργου της επέκτασης του μετρό της Αθήνας προς το Ελληνικό, μετά τον σταθμό Άγιος Δημήτριος, όπως διαμορφώθηκε το διάστημα 1999 - 2000, προέβλεπε την κατασκευή γέφυρας κατά μήκος της κεντρικής νησίδας της λεωφόρου Βουλιαγμένης, με τους σταθμούς Ηλιούπολη και Άλιμο υπέργειους επί της γέφυρας, τον σταθμό Αργυρούπολη επίγειο και μόνο τον σταθμό Ελληνικό υπόγειο, και με αυτόν τον σχεδιασμό είχε ξεκινήσει η δημοπράτηση του έργου λίγο πριν από τις εκλογές του 2004. Ωστόσο, ο σχεδιασμός αυτός άλλαξε τον Φεβρουάριο του 2005, μετά από έντονες τοπικές αντιδράσεις και διαμαρτυρίες, καθώς θεωρήθηκε πως θα δημιουργούνταν σημαντική ηχητική και οπτική διατάραξη, καθώς θα καταστρεφόταν η βλάστηση στην κεντρική νησίδα της λεωφόρου Βουλιαγμένης και θα δημιουργείτο σημαντική κυκλοφοριακή επιβάρυνση επί της λεωφόρου. Κατά συνέπεια, αποφασίστηκε οι σταθμοί της νέας επέκτασης να είναι όλοι υπόγειοι και να διαθέτουν δύο εισόδους/εξόδους με αναγνωρίσιμα στέγαστρα επί της λεωφόρου Βουλιαγμένης.
Ουντμούρτοι
Ετυμολογία
Η ετυμολογία αυτή υποστηρίζεται από έγγραφο του 1557, στο οποίο οι Ουντμούρτοι αναφέρονται ως lugovye lyudi (λαός των λιβαδιών), μαζί με την παραδοσιακή ρωσική ονομασία otyaki.
Γραμμή 2 (Μετρό Αθήνας)
Επέκταση προς Ελληνικό
Η επέκταση θα περιελάμβανε 5,5 χιλιόμετρα νέας γραμμής, 4 σταθμούς και αμαξοστάσιο 8 συρμών.
Ουντμούρτοι
Ετυμολογία
Από την άλλη πλευρά, στη ρωσική παράδοση οι "άνθρωποι των λιβαδιών" είναι οι κάτοικοι της αριστερής όχθης ενός ποταμού, γενικά.
Γραμμή 2 (Μετρό Αθήνας)
Κατασκευή
Στις 8 Μαρτίου του 2006 υπογράφτηκε η σύμβαση για την υπόγεια πλέον επέκταση του Μετρό προς το Ελληνικό· το έργο υπολογιζόταν πως θα ήταν έτοιμο το 2009.
Ουντμούρτοι
Ετυμολογία
Σήμερα, περισσότερο δημοφιλής είναι η σκέψη ότι η ονομασία έχει εντελώς ιρανική προέλευση: *anta-marta "κάτοικος των συνόρων" → πρωτο-περμικές γλώσσες *odə-mort → Ουντμούρτ.
Γραμμή 2 (Μετρό Αθήνας)
Κατασκευή
Οι εργασίες κατασκευής ξεκίνησαν τον Ιανουάριο του 2007. Την πρώτη χρονιά ξεκίνησαν οι εργασίες κατασκευής της σήραγγας, καθώς και των σταθμών Αργυρούπολη, Ηλιούπολη και Ελληνικό, ενώ στον Άλιμο όπου βρέθηκαν αρχαία έγιναν οι απαραίτητες έρευνες. Η κατασκευή όλων των σταθμών ολοκληρώθηκε τελικά στις αρχές του έτους 2010. Η επέκταση είχε ουσιαστικά ολοκληρωθεί κατασκευαστικά το 2010 και η μοναδική εκκρεμότητα που απέμενε ήταν η τοποθέτηση της σηματοδότησης, η οποία όμως καθυστερούσε λόγω της εμπλοκής του προμηθευτή, της εταιρείας Siemens, σε σκάνδαλο δωροδοκιών.
Ουντμούρτοι
Κατανομή
Οι περισσότεροι Ουντμούρτοι ζουν στην Ουντμουρτία. Μικρές ομάδες ζουν στις γειτονικές περιοχές του όμπλαστ Κίροφ και του Κράι Περμ της Ρωσίας, στο Μπασκορτοστάν, στο Ταταρστάν και στη Δημοκρατία της Μαρί Ελ.
Γραμμή 2 (Μετρό Αθήνας)
Παράδοση
Στις 15 Μαρτίου 2012 υπογράφτηκε σύμβαση με τη Siemens για την εγκατάσταση του συστήματος σηματοδότησης των συρμών του μετρό στις επεκτάσεις προς Ανθούπολη, Ελληνικό και Αγία Μαρίνα. Τον Ιούνιο του 2013 έγιναν οι τελικές δοκιμές. Ο σταθμός Άγιος Δημήτριος - Αλέξανδρος Παναγούλης έμενε κλειστός τα Σαββατοκύριακα και τις αργίες. Η τελική παράδοση έγινε στις 26 Ιουλίου 2013.
Ουντμούρτοι
Κατανομή
Ο πληθυσμός τους συρρικνώνεται: η ρωσική απογραφή ανέφερε 552.299 το 2010, έναντι 637.000 της ρωσικής απογραφής του 2002, με μείωση από 746.562 το 1989. μικρογραφία| Περιοχή επανεγκατάστασης Ουντμούρτων στην περιοχή Βόλγα-Ουραλίων (στοιχεία βάσει της Εθνικής Απογραφής Πληθυσμού 2010) Η απογραφή του 2010 υπολόγισε λιγότερους Ουντμούρτους από την απογραφή του 1939.
Γραμμή 2 (Μετρό Αθήνας)
Σταθμοί
Στην παρακάτω σχεδιαστική απεικόνιση της γραμμής, περιλαμβάνονται διαδοχικά όλοι οι σταθμοί της Γραμμής 2. Αναφέρονται επίσης οι ανταποκρίσεις με άλλες γραμμές του δικτύου Μετρό, καθώς και οι συνδέσεις με άλλα μέσα σταθερής τροχιάς.
Χάρτης
Στο χάρτη, απεικονίζεται με κόκκινο χρώμα η Γραμμή 2 (Ανθούπολη - Ελληνικό) ως τμήμα του Δικτύου Μετρό της Αθήνας.
Ουντμούρτοι
Πολιτισμός
Οι Ουντμούρτοι έχουν ένα εθνικό έπος ονόματι Ντορβίζι. Τα εθνικά μουσικά όργανα τους περιλαμβάνουν το έγχορδο κρεζ και ένα πνευστό μουσικό όργανο σαν σωλήνα, το τσιπτσιργκάν.
Γραμμή 2 (Μετρό Αθήνας)
Χάρτης
600x600px
Ουντμούρτοι
Πολιτισμός
Ένα κεφάλαιο στη γαλλική Περιγραφή των εθνών της Ρωσικής Αυτοκρατορίας το 1776 είναι αφιερωμένο στην περιγραφή του λαού Βοτιάκ. Ο Τζέιμς Τζορτζ Φράιζερ αναφέρει επίσης μια τελετή του λαού αυτού.
Γραμμή 2 (Μετρό Αθήνας)
Μελλοντικός σχεδιασμός
Στον χάρτη προβλεπόμενων επεκτάσεων του Ιουλίου 2020 της Αττικό Μετρό, προγραμματίζεται η αύξηση των σταθμών της Γραμμής 2 από 20 σε 25 σταθμούς, από Άνω Λιόσια έως Ελληνικό, ωστόσο ο τρέχων κυβερνητικός προγραμματισμός προβλέπει η γραμμή να λάβει την διαδρομή Αχαρνές - Γλυφάδα. Αναλυτικά:
Ουντμούρτοι
Πολιτισμός
Πολλοί Ουντμούρτοι έχουν κόκκινα μαλλιά και γίνεται μια ετήσια γιορτή προς τιμήν τους στο Ιζέφσκ από το 2004.
Παλαιότερα, οι Ουντμούρτοι ήταν ημινομάδες των δασών, που ζούσαν σε παραποτάμιες κοινότητες. Ωστόσο, οι περισσότεροι ζουν τώρα σε πόλεις. Παρόλο που η κοινωνική δομή τους με βάση τη φυλή δεν υπάρχει πλέον, τα ίχνη της εξακολουθούν να είναι ισχυρά και συνεχίζει να διαμορφώνει τη σύγχρονη κουλτούρα τους.
Εξωτερικοί σύνδεσμοι
Κατηγορία:Ιθαγενείς πληθυσμιακές ομάδες στη Ρωσία Κατηγορία:Πληθυσμιακές ομάδες στη Ρωσία
Γραμμή 2 (Μετρό Αθήνας)
Α' Φάση: Ανθούπολη - Άγ. Νικόλαος (σε δημοπράτηση)
Υπήρξε σκέψη της Αττικό Μετρό, να παρεμβληθεί ενδιάμεσος σταθμός μεταξύ Ιλίου και Μιχελή στο πάρκο Τρίτση, όπου και θα διασταυρώνεται μελλοντικά με τη Γραμμή 4.
Ο χρόνος κατασκευής της επέκτασης από Ανθούπολη προς Mιχελή υπολογίζεται στα 5 χρόνια από την υπογραφή της σύμβασης με τον ανάδοχο, με χρόνο έναρξης της δημοπράτησης το φθινόπωρο του 2022, τον ανάδοχο το 2024 και ολοκλήρωση το 2029. Οι τοπογραφικές έρευνες έχουν ολοκληρωθεί, ενώ σε εξέλιξη είναι οι γεωτεχνικές έρευνες. Το κόστος της επέκτασης εκτιμάται σε 350 εκατομμύρια ευρώ. Η επέκταση θα προσθέσει 50.000 με 60.000 κατοίκους στο επιβατικό κοινό του μετρό και η απόσταση από Μιχελή ως Σύνταγμα θα διεξάγεται σε μόλις ένα τέταρτο της ώρας.
Η αρχική πρόθεση επέκτασης της γραμμής από Ανθούπολη προς Άγιο Ιερόθεο/Χωράφα και Πετρούπολη ακυρώθηκε οριστικά, λόγω της ύπαρξης των παλαιών λιγνιτωρυχείων όπου κατέληγε ο βιομηχανικός σιδηρόδρομος από Αγίους Αναργύρους, τα οποία πυροδότησαν φόβους ενδεχόμενης δομικής αστάθειας των σταθμών.
Β' Φάση: έως Αχαρνές
Τον Σεπτέμβριο του 2022 προκρίθηκε η ανταπόκριση με τον προαστιακό να γίνει στο Ζεφύρι.
Επέκταση προς Γλυφάδα
Από το Ελληνικό προβλέπεται επέκταση προς:
Η αρχική ιδέα της κατασκευής σταθμού μετρό στο Γκολφ Γλυφάδας (Πλατεία Ελευθερίου Βενιζέλου) μεταξύ Άνω Γλυφάδας και Γλυφάδας έχει εγκαταλειφθεί.
Οι διαδικασίες εκπόνησης και υλοποίησης των απαραίτητων προκαταρκτικών μελετών ξεκίνησαν το 2020.
Παραπομπές
2 2
Μπέρτολντ, πατριάρχης της Ακουιλέια
Ο Μπέρτολντ, γερμ. Berthold von Andechs von Meran, ιταλ.: Bertoldo di Andechs-Merano (π. 1180 - 23 Μαΐου 1251) από τον Οίκο τού Άντεχς ήταν, ως Ε΄, κόμης τού Άντεχς από το 1204, αρχιεπίσκοπος της Καλόκσα το διάστημα 1208-18 και πατριάρχης της Ακουιλέια από το 1218 ως το τέλος του.
Βιογραφία
Ήταν ο τέτερτος γιος τού Μπέρτολντ Δ΄ κόμη τού Άντεχς, που αναβιβάστηκε σε δούκα της Μερανίας από τον Φρειδερίκο Α΄ Χοενστάουφεν τον Βαρβαρόσσα, βασιλιά της Γερμανίας το 1183. Η μητέρα τού Αγνή των Βέττιν ήταν κόρη τού Ντέντο Γ΄ μαργράβου της Λουσατίας. Αδέλφια του ήταν ο Όθων Α΄ δούκας της Μερανίας, η Αγνή σύζυγος τού Φιλίππου Β΄ της Γαλλίας, η Γερτρούδη σύζυγος τού Ανδρέα Β΄ της Ουγγαρίας και η αγία Χέντβιχ σύζυγος τού Ερρίκου Α΄ υψηλού δούκα της Πολωνίας & δούκα της Σιλεσίας.
Ο Μπέρτολντ επιλέχθηκε για μία σταδιοδρομία στην Εκκλησία: έγινε κοσμήτορας τού Συλλόγου του καθεδρικού στην αρχιεπισκοπή τού Μπάμπεργκ το 1203. Ακολούθησε την αδελφή του Γερτρούδη στην Αυλή της Ουγγαρίας υπό τον Ανδρέα Β΄, ο οποίος εξέλεξε τον Μπέρτολντ αρχιεπίσκοπο της Καλόκσα το 1206. Ωστόσο η τοποθέτηση δεν είχε την επικύρωση τού πάπα Ιννοκεντίου Γ΄ το 1212, ώσπου ο Μπέρτολντ ανέλαβε να μελετήσει σκληρά στην επισκοπή της Βιτσέντσα. Παρ' όλα αυτά ο Ανδρέας Β΄ τον έκανε μπάνο της Κροατίας, Δαλματίας & Σλαβονίας· ακόμη βοϊβόδα της Τρανσυλβανίας και εκπρόσωπο (deputy) τού βασιλιά το 1212. Η υπερβολική αυτή προτίμηση -μετά από υποκίνηση της αδελφής του- στα αξιώματα, έκανε τους Ούγγρους μεγιστάνες να αηδιάσουν. Το 1213, ενώ ο βασιλιάς ήταν σε εκστρατεία στη Γαλικία-Βολυνία, τόλμησαν μία επιδρομή στο κυνηγετικό στρατόπεδο της βασίλισσας και σκότωσαν τη Γερτρούδη και αρκετούς εκπροσώπους της· ο Μπέρτολντ μόλις που γλίτωσε τη ζωή του με τον Λεοπόλδο ΣΤ΄ δούκα της Αυστρίας.
Στις 10 Φεβρουαρίου 1218 ο πάπας Ονώριος Γ΄ το διόρισε πατριάρχη της Ακουιλέια. Το 1238 ο Μπέρτολντ μετακίνησε την πρωτεύουσα της εκκλησιαστικής πολιτείας από το Τσιβιντάλε στο Ούντινε, όπου έδωσε εντολές να εγείρουν καθεδρικό. Εδραίωσε τη θέση του με το να είναι πιστός υποστηρικτής τού Φρειδερίκου Β΄ Χοενστάουφεν βασιλιά της Γερμανίας εναντίον των Ιταλικών πόλεων της Λομβαρδικής Ένωσης. Ωστόσο στη βίαιη αντιδικία τού βασιλιά με τον πάπα Γρηγόριο Θ΄ το να μείνει πιστός στον Φρειδερίκο Β΄ τού στοίχισε τον αφορισμό από τον πάπα το 1239, η οποία όμως ανακλήθηκε δύο έτη μετά με την παρεμβολή τού Ανδρέα Β΄. Στα επόμενα έτη ο Μπέρτολντ προσπάθησε να κάνει τον διαιτητή μεταξύ τού βασιλιά και τού πάπα, αν και εις μάτην.
Με το τέλος του Μπέρτολντ, η σειρά κομήτων του Άντεχς εξέλιπε. Ήταν ο τελευταίος σε μία μακρά σειρά Γερμανών πατριαρχών της Ακουιλέια. Ο διάδοχός του Γκρεγκόριο ντι Μοντελόνγκο είχε οδηγήσει ένα συνασπισμό των Γουέλφων (παπικών) εναντίον τού Φρειδερίκου Β΄.
Πηγές
Κατηγορία:Οίκος του Άντεχς
Κύπελλο Πρωταθλητριών Ομάδων Ευρώπης 1961-62
Το κύπελλο πρωταθλητριών της περιόδου 1961-62 ήταν το έβδομο από την καθιέρωση του θεσμού. Το κατέκτησε η Μπενφίκα Λισαβόνας για δεύτερη συνεχόμενη φορά κερδίζοντας στον τελικό τη Ρεάλ Μαδρίτης με σκορ 5-3. Ο τελικός πραγματοποιήθηκε στις 2 Μαΐου, στο Ολυμπιακό Στάδιο του Άμστερνταμ και τον παρακολούθησαν 65.000 θεατές. Αναλυτικά τα αποτελέσματα της διοργάνωσης:
Προκριματικός γύρος
Σημειώσεις
Εξωτερικοί σύνδεσμοι
Κατηγορία:Κύπελλο Πρωταθλητριών Ευρώπης Κατηγορία:Ποδόσφαιρο το 1961 Κατηγορία:Ποδόσφαιρο το 1962
Γιώργος Περρής
Ο Γιώργος Περρής είναι Ελληνογάλλος τραγουδιστής με διεθνή καριέρα.
Επόμενες συνεργασίες
Το 2005 κυκλοφορεί ο πρώτος του δίσκος, Καινούργια μου μέρα από την ΕΜΙ, με συνθέσεις του Στέφανου Κορκολή σε στίχους της Ρεβέκκας Ρούσση, καθώς και ένα τραγούδι ειδικά γραμμένο για εκείνον από τον Μίμη Πλέσσα. Τον Μάιο του 2006, ο Γιώργος Περρής με το τραγούδι "Καραβάνι", γίνεται ένας από τους 20 διεθνείς καλλιτέχνες σε CD που εκδίδει η Γαλλική Ραδιοφωνία.
Το 2008 κυκλοφόρησε από τη Sony music ο δεύτερός του πολυσυλλεκτικός του δίσκος με τίτλο, Παίρνω ανάσα. Τον Μάιο της ίδιας χρονιάς, ο Μάριος Φραγκούλης τον προσκαλεί στο “Αθηνών Αρένα” και συναντά επί σκηνής πολύ σημαντικούς διεθνείς καλλιτέχνες: Λάρα Φαμπιάν, Λούτσιο Ντάλα, Τζάστιν Χέιγουορντ, Μαντλέν Πεϊρού, Ντέμπορα Μάγιερς.
Το 2009 εμφανίστηκε στο Λονδίνο με την Oxford Philomusica, ενώ τον Απρίλιο πραγματοποίησε τις πρώτες του προσωπικές εμφανίσεις στην Αμερική, στο θρυλικό Ryles Jazz Club της Βοστόνης. Το φθινόπωρο του 2009, η Λάρα Φαμπιάν κάλεσε τον Γιώργο να συμμετάσχει στην περιοδεία της ανά την Ευρώπη, ανοίγοντας τις συναυλίες της, με σημαντικότερες τις εμφανίσεις στο Zenith στο Παρίσι. Μερικούς μήνες αργότερα εμφανίστηκε στο Κίεβο, με τη Συμφωνική Ορχήστρα του Κιέβου και αμέσως μετά στην Αγία Πετρούπολη.
Την άνοιξη του 2010, πραγματοποίησε την περιοδεία The light of Greece στην Αμερική με τον Μάριο Φραγκούλη, παίζοντας στο Jazz at Lincoln Center της Νέας Υόρκης. Αμέσως μετά εμφανίστηκε στο Μόντρεαλ, στο Place des Arts, καλεσμένος του σπουδαίου Καναδού συνθέτη Στέφαν Μόκιο. Το καλοκαίρι συμμετείχε στην παράσταση Προμηθέας Δεσμώτης, ερμηνεύοντας χωρίς μικρόφωνο το "Πνευματικό εμβατήριο" του Μίκη Θεοδωράκη και του Άγγελου Σικελιανού στο κατάμεστο αρχαίο θέατρο της Περγάμου, αποσπώντας εξαιρετικές κριτικές.
Το 2011 εμφανίστηκε στο Τορόντο με τη Niagara Falls Symphony και τον Στέφαν Μόκιο, καθώς και στο Μονακό, την Τουρκία και την Κύπρο. Τον Ιούνιο πραγματοποιεί συναυλία από κοινού με τη σοπράνο Ντέμπορα Μάγιερς στην Αθήνα, στο θέατρο Badminton, ενώ τον Σεπτέμβριο κυκλοφορεί σε όλα τα iTunes του κόσμου το single «Humana» με το φωνητικό σύνολο Women of the World. Τον Δεκέμβριο, ο Γιώργος έκλεισε το 2011 με 2 συναυλίες από κοινού με τον Μάριο Φραγκούλη και την Ντέμπορα Μάγιερς στο Μέγαρο Μουσικής Αθηνών.
Τον Απρίλιο του 2012 κυκλοφορεί το Un souhait, ο πρώτος του προσωπικός γαλλικός δίσκος στον Καναδά. Το άλμπουμ αυτό περιλαμβάνει νέα τραγούδια που έγραψαν για εκείνον μερικοί από τους σημαντικότερους Γάλλους και Καναδούς δημιουργούς, όπως: Στέφαν Μόκιο, Φρέντερικ Μπάρον, Μαρκ Ντιπρέ, Ματ Χέρκσοβιτς καθώς επίσης και ένα ντουέτο με την διεθνώς καταξιωμένη Λάρα Φαμπιάν. Τον Ιούνιο εμφανίζεται στην Βοστόνη, καλεσμένος του Μάριου Φραγκούλη, με την ορχήστρα Boston Pops και μαέστρο τον Κιθ Λόκχαρτ στο Boston Symphony Hall. Στη συναυλία επίσης συμμετείχαν η Άλκηστις Πρωτοψάλτη και η Χέιλεϊ Γουεστένρα.
Τον Νοέμβριο, ο Γιώργος πραγματοποιεί το Un Souhait Tour, την πρώτη του περιοδεία σε μερικές από τις μεγαλύτερες πόλεις του Καναδά με αποκορύφωμα την συναυλία του στο θέατρο Rialto στο Μόντρεαλ, η οποία μαγνητοσκοπήθηκε και κυκλοφόρησε σε DVD.
Επιστρέφοντας στην Ελλάδα, τον Δεκέμβριο κυκλοφορεί ο νέος λάιβ δίσκος του Γιώργου, σε παραγωγή της Άλκηστης Πρωτοψάλτη.
Παραπομπές
Κατηγορία:Έλληνες άνδρες τραγουδιστές Κατηγορία:ΛΟΑΤ πρόσωπα από την Ελλάδα
Διονύσιος Μάντουκας
Ο Διονύσιος Μάντουκας (1648-1741) υπήρξε μητροπολίτης Καστοριάς τον 17ο αιώνα.
Βίος
Πατρίδα του ήταν η Μοσχόπολη της Μακεδονίας. Σπούδασε στην Ιταλία. Ήταν άνδρας άριστος στα ελληνικά και λατινικά, φιλόσοφος, θεολόγος, κήρυκας του Ευαγγελίου. Διδάχθηκε την ελληνική φιλοσοφία στην Μεγάλη του Γένους Σχολή. Δείγμα της φιλομουσίας του ήταν το γεγονός ότι δώρησε 60.000 άσπρα για την Ακαδημία της Μοσχόπολης.
Πηγές
Κατηγορία:Έλληνες λόγιοι του 17ου αιώνα Διονυσιος
NUTS του Μαυροβουνίου
Ως υποψήφια χώρα για ένταξη στην Ευρωπαϊκή Ένωση, το Μαυροβούνιο (ME) περιλαμβάνεται στην Ονοματολογία των Εδαφικών Στατιστικών Μονάδων (NUTS). Τα τρία επίπεδα NUTS είναι:
Κάτω από τα επίπεδα NUTS, υπάρχουν δύο επίπεδα διοικητικών μονάδων (LAU-1: δήμοι, LAU-2: οικισμοί).
Πηγές
Κατηγορία:NUTS Κατηγορία:Υποδιαιρέσεις του Μαυροβουνίου
Συρία
Η Συρία (سوريا ή από το 2005: سورية) είναι χώρα της Μέσης Ανατολής που εκτείνεται μεταξύ του Ευφράτη ποταμού, της Αραβικής ερήμου και της Μεσόγειου θάλασσας. Η έκτασή της είναι 185.180 τ.χλμ. και έχει πληθυσμό 22.125.000 κατοίκους, σύμφωνα με τη μέση εκτίμηση των Ηνωμένων Εθνών για το 2022. Συνορεύει στα βόρεια με την Τουρκία, στα ανατολικά με το Ιράκ, στα νότια με την Ιορδανία, στα νοτιοδυτικά με το Ισραήλ και το Λίβανο και στα βορειοδυτικά βρέχεται από τη Μεσόγειο Θάλασσα. Πρωτεύουσα της χώρας και μεγαλύτερη πόλη της, είναι η Δαμασκός.
Ιστορία
Η Συρία, που υπήρξε χώρα κάτω από τη γαλλική κυριαρχία, έγινε ανεξάρτητη το 1946. Το 1958 σχημάτισε μαζί με την Αίγυπτο την Ηνωμένη Αραβική Δημοκρατία, από την οποία αποχώρησε το 1961 κι έγινε ανεξάρτητο κράτος. Το 1967 ηττήθηκε στον Πόλεμο των έξι ημερών και το Ισραήλ κατέλαβε τα Υψίπεδα του Γκολάν.
Η Συρία κυβερνάται από το 1963 από το Αραβικό Σοσιαλιστικό Κόμμα Μπάαθ. Η ηγετική θέση του στην πολιτική ζωή της χώρας προβλέπεται από το Σύνταγμα. Στις 23 Φεβρουαρίου του 1966, με πραξικόπημα του υποστράτηγου Σαλάχ Τζεντίντ, η αριστερή πτέρυγα του σοσιαλιστικού κόμματος του Μπάαθ ανέτρεψε τον μετριοπαθή μπααθιστή Αμίν αλ Χαφίς, που βρισκόταν στην εξουσία από το 1964, και ανέλαβε τη διακυβέρνηση της Συρίας. Πρόεδρος ορίστηκε ο Νουρ αντ Ντιν αλ Ατασί και τέσσερις ημέρες αργότερα συγκροτήθηκε κυβέρνηση από μαρξιστές γνωστούς ως «Κινέζους», λόγω φιλομαοϊκής απόκλισης. Το πραξικόπημα σηματοδότησε σκλήρυνση της συριακής φράξιας στους κόλπους του παναραβικού μπααθικού κόμματος, με παρακλάδια στο Ιράν, το Λίβανο και την Ιορδανία. Το υπουργείο Άμυνας στη νέα κυβέρνηση ανέλαβε ο Χαφέζ αλ Άσαντ, ο οποίος λίγα χρόνια αργότερα συγκέντρωσε όλη την εξουσία στα χέρια του.
Το 1969, το συριακό καθεστώς συγκλονίστηκε από τη διαμάχη των "εθνικιστών" με τους "προοδευτικούς" για τον έλεγχο της εξουσίας. Στο επίκεντρο της διαμάχης βρέθηκε η προτεινόμενη από τους εθνικιστές συγχώνευση των ενόπλων δυνάμεων Συρίας, Ιράκ και Ιορδανίας.
Η κρίση ξέσπασε ανοικτά στις 24 Φεβρουαρίου του 1969 όταν το Ισραήλ πραγματοποίησε αεροπορική επιδρομή κατά στρατοπέδων της Φατάχ στα περίχωρα της Δαμασκού, στην οποία η συριακή πολεμική αεροπορία δεν προέβαλε ουσιαστικά καμία αντίσταση.
Η διαφορά δυναμικότητας δεν ήταν η μόνη εξήγηση: στις κατηγορίες των αντιπάλων του, ο υπουργός Άμυνας και αρχηγός των εθνικιστών, στρατηγός (της Αεροπορίας) Χαφέζ αλ Άσαντ, απάντησε ότι τίποτα δεν μπορεί να γίνει χωρίς τη δημιουργία κοινής ανώτατης διοίκησης των ενόπλων δυνάμεων των τριών γειτονικών αραβικών κρατών. Για να γίνει πιο πειστικός, ο Άσαντ διέταξε τις πιστές σε αυτόν δυνάμεις να περικυκλώσουν τα κυβερνητικά και κομματικά κτίρια, κατηγορώντας παράλληλα τους προοδευτικούς ότι δεν είναι παρά ενεργούμενα της Μόσχας. Οι γραμμές της αντιπαράθεσης ήταν πλέον καθαρές: στο πλευρό των προοδευτικών συντάχθηκε ολόκληρος ο κομματικός μηχανισμός και σε εκείνο των εθνικιστών οι ένοπλες δυνάμεις. Μέχρι το τέλος Μαρτίου ο Άσαντ έδιωξε τους πλέον ευάλωτους από τους αντιπάλους του από τον κομματικό μηχανισμό και, κυρίως, από τον πιστό στους προοδευτικούς Τύπο. Ωστόσο, καμία από τις δύο φατρίες δεν υπερίσχυσε απόλυτα. Παράλληλα, στο γειτονικό Ιράκ το κλυδωνιζόμενο καθεστώς προώθησε τη δική του λύση για "ένωση" των δύο κρατών, προκαλώντας διεθνώς φόβους για ενδοαραβικό πόλεμο. Μοιραία, η μόνη διέξοδος για τους Σύρους ήταν μία συμβιβαστική λύση, στην οποία περιλήφθηκαν σχεδόν όλες οι θέσεις του Άααντ πλην της προσέγγισης με τη Δύση. Ο Χαφέζ αλ Άσαντ έγινε τελικά πρόεδρος από το 1971 μέχρι και το θάνατό του το 2000. Τον διαδέχτηκε ο γιος του Μπασάρ αλ Άσαντ.
Στις βουλευτικές εκλογές που διεξήχθησαν στις 22 Απριλίου του 2007 το Εθνικό Προοδευτικό Μέτωπο κέρδισε 172 έδρες, ενώ οι ανεξάρτητοι κέρδισαν τις υπόλοιπες 78. Η συμμετοχή ήταν της τάξεως του 56,12% και εξελέγησαν 30 γυναίκες υποψήφιες, όσες ακριβώς και στις εκλογές του 2003. Οι αντίπαλοι της κυβέρνησης και οι ακτιβιστές για τα ανθρώπινα δικαιώματα έκαναν λόγο για νοθεία και για συμμετοχή μόλις 10%.
Από το 2011 διεξάγεται εμφύλιος πόλεμος. Ξεκίνησε ως σειρά διαδηλώσεων, μέρος της Αραβικής Άνοιξης, που μετά τη βίαιη καταστολή τους εξελίχθηκαν σε ένοπλη εξέγερση. Σύμφωνα με τον ΟΗΕ πάνω από 500.000 είναι οι νεκροί, μισοί από τους οποίους είναι πολίτες. Δεκάδες χιλιάδες είναι και οι πρόσφυγες εντός και εκτός της χώρας. Εξαιτίας του εμφυλίου πολέμου η πόλη Χομς σήμερα είναι σχεδόν ολοσχερώς κατεστραμμένη. Περίπου 290 χώροι ή μνημεία πολιτιστικής κληρονομιάς στη Συρία έχουν καταστραφεί από τον συνεχιζόμενο εμφύλιο πόλεμο όπως προκύπτει από δορυφορικές φωτογραφίες, σύμφωνα το Ινστιτούτο των Ηνωμένων Εθνών για την Εκπαίδευση και την Έρευνα (UNITAR).
Μορφολογία
μικρογραφία|Δορυφορική φωτογραφία της Συρίας (με προσθήκη των συνόρων). Προς την πλευρά της Μεσόγειου και αμέσως μετά την παραλία, αρχίζουν τα όρη των Ανσαριτών (1.500 μ.), που νοτιότερα συνεχίζονται ως το Λίβανο (3.097 μ.). Τα παραπάνω όρη διαρρέονται από μικρούς παραποτάμους που ποτίζουν τα δάση και τους αγρούς.
Ανατολικά εκτείνεται η οροσειρά Αντιλίβανος με ψηλότερη κορυφή 2.814 μ. στο όρος Ερμών. Ανάμεσα στα όρη των Ανσαριτών, στο Λίβανο και τον Αντιλίβανο, απλώνεται η λεγόμενη "Συριακή Τάφρος" ή "Κοίλη Συρία". Στο τμήμα της Τάφρου που διέρχεται από τη χώρα σχηματίζεται η γόνιμη επιμήκης πεδιάδα Γκαμπ.
Άλλο σημαντικό όρος της Συρίας είναι επίσης το Τζεμπέλ - εντ - Ντρουζ (όρος των Δρούσων), προς τα νοτιοανατολικά του όρους Ερμών. Η ψηλότερη κορυφή του φτάνει τα 1.749 μ. και η οροσειρά συνεχίζεται μέσα στο έδαφος της Ιορδανίας.
Το όρος των Δρούσων είναι ηφαιστειογενές με πολλούς κρατήρες.
Κλίμα
Στα παράλια της χώρας το κλίμα είναι μεσογειακό, αλλά με πολύ θερμά και ξηρά καλοκαίρια. Πάντως το κλίμα στα παράλια είναι ευνοϊκότερο για τη διαβίωση των ανθρώπων και την ανάπτυξη της γεωργίας.
Στο εσωτερικό της χώρας το κλίμα γίνεται στεπώδες και ερημικό. Στη Μεγάλη Έρημο της Συρίας, όταν κατά την άνοιξη βρέξει, σκεπάζονται οι εκτάσεις της από διάφορα φυτά.
Ποταμοί
Ο μεγαλύτερος από όλους τους ποταμούς της Συρίας είναι ο Ευφράτης. Πηγάζει από το οροπέδιο της Αρμενίας, διέρχεται από τη Συρία, δεχόμενος πολλούς παραποτάμους και στη συνέχεια εισέρχεται στο Ιράκ.
Κατά την περίοδο της αύξησης του νερού, ολόκληρο το τμήμα του ποταμού, που διέρχεται από τη Συρία είναι πλωτό. Όταν όμως μειώνονται τα νερά του, μόνο στις εκβολές του μπορούν να εισέλθουν τα ποταμόπλοια.
Άλλος μεγάλος ποταμός της χώρας είναι ο Τίγρης, που διέρχεται από το βορειανατολικό άκρο της. Ο πιο σημαντικός ποταμός της Συρίας, από οικονομική άποψη, είναι ο Ορόντης, που πηγάζει μεταξύ Λιβάνου και Αντιλίβανου και δημιουργείται από την τήξη των χιονιών των δύο αυτών οροσειρών. Είναι ο μόνος ποταμός που προχωρεί από νότο προς βορρά και διέρχεται από τη γόνιμη περιοχή της δυτικής Συρίας, επιδρώντας θετικά στην οικονομική ζωή της χώρας. Για την καλύτερη άρδευση της περιοχής, έχουν καταρτιστεί σχέδια που ρυθμίζουν τα νερά του.
Σημαντικός επίσης είναι και ο μικρός ποταμός Χρυσορόας, που δημιουργείται από τα νερά του Αντιλίβανου και ποτίζει ολόκληρη την περιοχή της Δαμασκού.
Άλλοι σημαντικοί ποταμοί είναι: ο Κουβέικ που στις δύο όχθες του υπάρχει ανεπτυγμένη καλλιέργεια και ο Ιερομύαξ.
Διοικητική διαίρεση
Η Συρία διαιρείται σε 14 κυβερνεία και επιπλέον σε επαρχίες. Τα κυβερνεία:
Δημογραφία
μικρογραφία|Η ανάπτυξη του πληθυσμού (1961-2003) από στοιχεία του FAOSTAT (πληθυσμός σε χιλιάδες) Ο πληθυσμός της χώρας ανέρχεται σε 22.125.000 κατοίκους το 2022 (60η στον κόσμο). Ο ρυθμός αύξησης του πληθυσμού της Συρίας είναι 5,32% (εκτίμηση 2021). Ο ρυθμός γεννήσεων είναι 23,25 γεννήσεις ανά 1000 άτομα του πληθυσμού (εκτ. 2021) και ο ρυθμός θανάτου είναι 4,36 θάνατοι ανά 1000 άτομα πληθυσμού (εκτίμηση 2021).
Κίνημα Δύναμη της Σερβίας
Το Κίνημα Δύναμη της Σερβίας (σερβικά κυριλλικά: Покрет снага Србије, σερβικά λατινικά: Pokret snaga Srbije, συντόμευση: PSS) είναι σερβικό κεντροδεξιό πολιτικό κόμμα. Ιδρύθηκε το 2004, ενώ η έδρα του βρίσκεται στο Βελιγράδι. Πρόεδρός του είναι ο Μπόγκολιουμπ Κάριτς, ενώ αντιπρόεδρος είναι ο υιός του, Ντράγκομιρ Κάριτς , και ένας εκ των αναπληρωτών προέδρων η σύζυγός του, Μιλάνκα Κάριτς.
Συρία
Δημογραφία
Το προσδόκιμο ζωής στο σύνολο του πληθυσμού, σύμφωνα με εκτιμήσεις του 2019 του Παγκόσμιου Οργανισμού Υγείας ήταν 72,7 χρόνια (71,2 χρόνια οι άνδρες και 74,3 οι γυναίκες).
Κίνημα Δύναμη της Σερβίας
Ιστορία
thumb|left|upright=0.6|Άποψη του [[Παλάτι Ατίνα|Παλατιού Ατίνα, επί της Τεράζιγιε, έδρας του κόμματος.]]
Συρία
Γλώσσες
Τα αραβικά είναι η επίσημη γλώσσα της Συρίας. Στην καθημερινή ζωή χρησιμοποιούνται πολλές αραβικές διάλεκτοι. Οι σημαντικότερες από αυτές είναι η Λεβαντίνικη διάλεκτος στα δυτικά και η μεσοποταμική διάλεκτος στα βορειοανατολικά. Σύμφωνα με την Εγκυκλοπαίδεια της Αραβικής Γλώσσας και Γλωσσολογίας, εκτός από τα αραβικά, ομιλούνται και οι παρακάτω γλώσσες (ταξινομημένες με βάση από τον μεγαλύτερο προς το μικρότερο αριθμό ομιλητών): κουρδικά, τουρκικά, νεοαραμαϊκά (τέσσερις διάλεκτοι), κιρκασσιανά, τσετσενικά, αρμενικά, και ελληνικά. Ωστόσο καμία από αυτές τις γλώσσες δεν έχει επίσημο καθεστώς.
Κίνημα Δύναμη της Σερβίας
Ιστορία
Το Κίνημα Δύναμη της Σερβίας ιδρύθηκε το 2004 από τον επιχειρηματία Μπόγκολιουμπ Κάριτς, έναν εκ των πλουσιότερων ανθρώπων της Σερβίας, σύμμαχο του Σλόμπονταν Μιλόσεβιτς έως το 1997, ο οποίος, ορισμένες φορές, θεωρείται ως ο «Σέρβος Μπερλουσκόνι».
Συρία
Γλώσσες
Η αραμαϊκή γλώσσα ήταν η λίνγκουα φράνκα της περιοχής πριν την άνοδο των αραβικών. Η ασσυριακή γλώσσα αποτελεί τη μητρική γλώσσα των Ασσυρίων. Τα κλασσικά συριακά είναι η λειτουργική γλώσσα διαφόρων συριακών χριστιανικών πεποιθήσεων. Η δυτική νεοαραμαϊκή γλώσσα ομιλείται στο χωριό Μαλούλα και δύο γειτονικά χωριά σε απόσταση 56 χιλιομέτρων βόρεια της Δαμασκού.
Κίνημα Δύναμη της Σερβίας
Εκλογική δραστηριότητα
thumb|upright=0.6|Η [[Μιλάνκα Κάριτς, το 2007.]]
Συρία
Γλώσσες
Τα αγγλικά και τα γαλλικά ομιλούνται από πολλούς Σύρους, αλλά η πιο χρησιμοποιούμενη ξένη γλώσσα στη Συρία είναι η αγγλική.
Κίνημα Δύναμη της Σερβίας
Εκλογική δραστηριότητα
Ο Μπόγκολιουμπ Κάριτς κατέλαβε την 3η θέση, πίσω από τους Τόμισλαβ Νίκολιτς και Μπόρις Τάντιτς, κατά την διάρκεια του πρώτου γύρου των σερβικών προεδρικών εκλογών της 13ης Ιουνίου 2004, συγκεντρώνοντας ποσοστό της τάξεως του 18,23 % επί του συνόλου των ψήφων.
Το κίνημα έλαβε μέρος στις κοινοβουλευτικές εκλογές του 2007, όπου συγκέντρωσε ποσοστό της τάξεως του 1,75 % επί του συνόλου των ψήφων, με αποτέλεσμα να μην καταλάβει κάποια έδρα. Το 2008, η Μιλάνκα Κάριτς, σύζυγος του Μπόγκολιουμπ Κάριτς, ορίστηκε από το κίνημα, προκειμένου να λάβει μέρος στις προεδρικές εκλογές της 20ής Ιανουαρίου. Εκείνη την περίοδο, ο Μπόγκολιουμπ Κάριτς ήταν φυλακισμένος, με αποτέλεσμα να μην μπορεί να θέσει ο ίδιος την υποψηφιότητά του. Τελικώς, συγκέντρωσε ποσοστό της τάξεως του 0,98 % επί του συνόλου των ψήφων. Στις κοινοβουλευτικές εκλογές της 20ής Μαΐου, το κόμμα συγκέντρωσε ποσοστό της τάξεως του 0,54 % επί του συνόλου των ψήφων, με αποτέλεσμα την απουσία κοινοβουλευτικής εκπροσώπησής του.
Συρία
Θρησκεία
μικρογραφία|[[Μεγάλο Τζαμί του Χαλεπίου, Χαλέπι]] μικρογραφία|Εθνόσημο της [[Συριακή Ορθόδοξη Εκκλησία|Συριακής Ορθόδοξης Εκκλησίας]] Οι Σουνίτες Μουσουλμάνοι αποτελούν το 69 με 74% του πληθυσμού της Συρίας και οι Σουνίτες Άραβες αποτελούν το 59–60% του πληθυσμού. Οι περισσότεροι Κούρδοι (8.5%) και οι περισσότεροι Τουρκομάνοι (3%) είναι Σουνίτες και ευθύνονται για τη διαφορά μεταξύ των Σουνιτών και των Σουνιτών Αράβων, ενώ το 13% των Σύρων είναι Σιίτες (ιδιαίτερα οι Αλαουίτες, οι Twelver -ο μεγαλύτερος κλάδος του Σιιτικού Ισλάμ και οι Ισμαηλίτες αλλά υπάρχουν επίσης Άραβες, Κούρδοι και Τουρκομάνοι), 10% Χριστιανοί (η πλειοψηφία είναι Αντιόχειοι Ελληνορθόδοξοι, ενώ οι υπόλοιποι είναι Σύροι Ορθόδοξοι, Ελληνοκαθολικοί ή ανήκουν σε άλλες καθολικές ιεροτελεστίες, ανήκουν στην Ασσυριακή Εκκλησία της Ανατολής, Αρμένιοι Ορθόδοξοι, Προτεστάντες και άλλα δόγματα) και ένα 3% είναι Δρούζοι. Οι Δρούζοι αριθμούν περίπου 500.000 άτομα, και είναι συγκεντρωμένοι κυρίως στη νότια περιοχή του Τζαμπάλ αλ-Ντρούζε.
Η οικογένεια του Προέδρου Μπασάρ Αλ-Άσαντ είναι Αλαουίτες και οι Αλαουίτες κυριαρχούν στην κυβέρνηση της Συρίας και κατέχουν βασικές στρατιωτικές θέσεις. Τον Μάιο του 2013, το Συριακό Παρατηρητήριο Ανθρωπίνων Δικαιωμάτων δήλωσε ότι από τα 94.000 άτομα που σκοτώθηκαν κατά τη διάρκεια του Συριακού Εμφύλιου Πολέμου, τουλάχιστον 41.000 από αυτούς ήταν Αλαουίτες.
Κίνημα Δύναμη της Σερβίας
Εκλογική δραστηριότητα
Το 2012, η Δύναμη της Σερβίας συμμετείχε στην συνασπισμό «Ας δώσουμε ώθηση στη Σερβία», του οποίου ηγείτο ο Τόμισλαβ Νίκολιτς, πρόεδρος του Σερβικού Προοδευτικού Κόμματος (SNS). Η Μιλάνκα Κάριτς και ο υιός του, Ντράγκομιρ Κάριτς, ευρίσκονταν, αντιστοίχως, στην 9η και 37η θέση της σχετικής λίστας, γεγονός το οποίο τους επέτρεψε να εκλεγούν ως βουλευτές στην Εθνοσυνέλευση της Δημοκρατίας της Σερβίας.
Συρία
Διακυβέρνηση
Την εξουσία μέχρι πρόσφατα ασκούσε ουσιαστικά το κόμμα Μπάαθ. Τα άλλα κόμματα αναγνώριζαν την ηγετική θέση του Μπάαθ, μαζί με το οποίο συναποτελούν το «Εθνικό Προοδευτικό Μέτωπο». Πρόεδρος από το 2000 είναι ο Μπασάρ αλ Άσαντ, γιος του επί πολλά χρόνια ηγέτη, Χαφέζ αλ Άσαντ. Από το 2020 πρωθυπουργός είναι ο Χουσεΐν Αρνούς. Τον Μάρτιο του 2011 ξεκίνησε ο εμφύλιος πόλεμος, οπότε οι ηγέτες τέθηκαν υπό αμφισβήτηση.
Κίνημα Δύναμη της Σερβίας
Θέση και πρόγραμμα
Σε πολιτικό επίπεδο, το PSS θεωρείται ως τμήμα της Δεξιάς της Σερβίας. Ο Κάριτς είχε επικεντρώσει την προεκλογική του εκστρατεία το 2004 επί των οικονομικών ζητημάτων, δηλώνοντας πως επιθυμούσε «να κάνει τη Σερβία να εργαστεί».
Συρία
Εκλογές
Δικαίωμα ψήφου στις εκλογές έχουν όσες και όσοι είναι ηλικίας 18 ετών και άνω. . Ο Πρόεδρος Άσαντ επανεξελέγη το Μάιο του 2007 σε δημοψήφισμα. Το 97,6% των ψηφισάντων στήριξε τον ηγέτη. Ο Άσαντ επανεξελέγη το 2014.
Κίνημα Δύναμη της Σερβίας
Εξωτερικός Σύνδεσμος
Κατηγορία:Συντηρητικά κόμματα στη Σερβία
Συρία
Οικονομία
Οι κυριότερες ασχολίες των κατοίκων είναι η γεωργία και η κτηνοτροφία. Η γεωργία κύρια είναι αναπτυγμένη στα δυτικά μέρη και στις περιοχές του εσωτερικού που αρδεύονται. Παράγονται δημητριακά, κηπευτικά, καπνός, πατάτες, σταφύλια, βαμβάκι, ελιές, εσπεριδοειδή κ.ά. Η εκμετάλλευση των δασών και η αλιεία δεν παρουσιάζουν ενδιαφέρον.
Στη βιομηχανία, τη μεγαλύτερη οικονομική σπουδαιότητα, παρουσιάζει ο τομέας ειδών διατροφής (με τη μεγαλύτερη οικονομική σημασία) ο τομέας υφαντουργίας, υαλουργίας, βυρσοδεψίας, η διύλιση πετρελαίου κ.ά.
Η Συρία εξάγει κυρίως βαμβάκι, σιτάρι, υφάσματα μεταξωτά, κριθάρι, δέρματα και καπνό, από τα λιμάνια της Λαοδικείας και Βηρυτού.
Η οικονομία κατά τη διάρκεια του εμφύλιου πολέμου
Η οικονομία της Συρίας κατά τον εμφύλιο πόλεμο έχει συρρικνωθεί, η βιομηχανική και η αγροτική της παραγωγή έχει κατακρημνιστεί, ενώ σχεδόν τα δύο τρίτα του πληθυσμού ζουν πλέον υπό συνθήκες ακραίας φτώχειας, σύμφωνα με μια έκθεση η οποία δόθηκε στη δημοσιότητα. Το Συριακό Κέντρο Πολιτικής Έρευνας, ο ΟΗΕ και το Διεθνές Νομισματικό Ταμείο (ΔΝΤ), υπολογίζουν ότι το συριακό Ακαθάριστο Εθνικό Προϊόν (ΑΕΠ) έχει συρρικνωθεί κατά 40% σε σχέση με την περίοδο πριν ξεσπάσει η σύρραξη, το 2011. Η ανεργία ανέρχεται σε 5 εκ. και η ζημία από τον πόλεμο υπολογίζονται σε 143,8 δισεκ. δολάρια, αλλά το ποσό αυτό αφορά κατά κύριο λόγο κτιριακές υποδομές, δηλ. κατοικίες και δημόσια κτίρια έως το 2014.
Σύμφωνα με εκτιμήσεις της Παγκόσμιας Τράπεζας, ο εμφύλιος έχει κοστίσει στην οικονομία της διαφυγόντα έσοδα της τάξης των 226 δισεκατομμυρίων δολαρίων έως το 2017. Πάνω από τους τρεις στους τέσσερις Σύρους που είναι σε θέση να εργαστούν —δηλαδή περίπου 9 εκατομμύρια άνθρωποι— δεν δουλεύουν, δεν είναι εγγεγραμμένοι σε κάποιο σχολικό ή πανεπιστημιακό ίδρυμα, ούτε σε κάποιο κέντρο επαγγελματικής κατάρτισης ή επιμόρφωσης.
Εξωτερικοί σύνδεσμοι
Κατηγορία:Ανατολική Μεσόγειος
Windows XP
μικρογραφία|300x300εσ|Η επιφάνεια εργασίας των Windows XP στα ΑγγλικάΤα Windows XP (κωδικός Whistler, επίσης γνωστά ως Windows NT 5.1) είναι ένα λειτουργικό σύστημα των Windows της Microsoft για προσωπικούς υπολογιστές. Κυκλοφόρησε στις 25 Οκτωβρίου 2001 σε δύο εκδόσεις: α) την Windows XP Home Edition που προορίζεται για οικιακούς χρήστες και β) την Windows XP Professional που περιλαμβάνει επιπλέον δυνατότητες όπως υποστήριξη για διπλό μικροεπεξεργαστή και την δυνατότητα σύνδεσης σε έναν τομέα (domain). Τα γράμματα XP προέρχονται από την λέξη "Experience" (εμπειρία).
Τα Windows XP εισήγαγαν στην γραμμή καταναλωτικών εκδόσεων Windows πολλές δυνατότητες που υπήρχαν προηγουμένως στις εκδόσεις server και workstation των Windows NT και Windows 2000, όπως μεγαλύτερη σταθερότητα και απόδοση χάρη στον καθαρά 32-bit πυρήνα, αντίθετα με τον υβριδικό 16-bit/32-bit πυρήνα των προηγούμενων καταναλωτικών εκδόσεων Windows. Επίσης περιέχουν νέα τεχνολογία ώστε να αποφεύγονται τα προβλήματα διαχείρισης των DLL (βιβλιοθηκών λογισμικού) που υπήρχαν σε προηγούμενες εκδόσεις Windows. Τα Windows XP φέρουν ένα ανανεωμένο γραφικό σύστημα αλληλεπίδρασης (GUI) που η Microsoft προωθεί ως περισσότερο φιλικό προς τον χρήστη από ότι στις παλιότερες εκδόσεις Windows. Επιπλέον, τα Windows XP μπορούν να χρησιμοποιήσουν το σύστημα αρχείων NTFS (New Technology File System), το οποίο προηγουμένως ήταν συμβατό μόνο με τα (κυρίως επαγγελματικά) λειτουργικά συστήματα Windows ΝΤ και 2000.
Τα Windows XP είναι επίσης η πρώτη καταναλωτική έκδοση Windows που χρησιμοποιεί την ενεργοποίηση προϊόντος (Windows product activation, WPA) για να καταπολεμηθεί η πειρατεία λογισμικού και αυτός ο περιορισμός έχει προκαλέσει την αντίδραση πολλών υποστηρικτών της ιδιωτικότητας και καταναλωτών. Η διακίνηση πλαστών αντιγράφων των Windows XP οδήγησε την Microsoft να εφαρμόσει νέες μεθόδους για την καταπολέμηση του φαινομένου μέσω της τεχνολογίας Γνήσιου Λογισμικού Microsoft (Windows Genuine Advantage, WGA). Μέχρι τώρα έχουν εκδοθεί τρία διορθωτικά πακέτα (service packs) για την ανανέωση λειτουργιών και την διόρθωση προβλημάτων των Windows XP (κυρίως για πολλά σοβαρά προβλήματα ασφάλειας). Προγράμματα spyware και adware καθώς επίσης κακόβουλα λογισμικά ή malware (για παράδειγμα, ιοί ηλεκτρονικών υπολογιστών), και επιθέσεις τρίτων ατόμων (hackers) ήταν συνεχές πρόβλημα για όλες τις εκδόσεις Windows, αλλά το πρόβλημα έχει γίνει εμφανέστερο καθώς ωρίμασαν τα Windows XP.
Στις 8 Απριλίου 2014, τα Windows XP έληξαν, που σημαίνει ότι πλέον δεν υπάρχει καμία ενημέρωση και τεχνική υποστήριξη, με αποτέλεσμα να είναι εκτεθειμένα σε διάφορους κινδύνους, δηλαδή είναι πολύ πιθανό να μολυνθούν από κακόβουλο λογισμικό.
Ωστόσο, για τα Windows Embedded POSReady 2009 κυκλοφόρησε μια επείγουσα ενημέρωση KB4012598 που εμποδίζει τα ransomware (παρόλο που υπάρχει ένα registry hack) για να λαμβάνουν ακόμη ενημερώσεις και τεχνική υποστήριξη μέχρι τις 9 Απριλίου 2019.
Ανάπτυξη
Στο PDC στις 13 Ιουλίου 2000, η Microsoft ανακοίνωσε ότι το Whistler θα κυκλοφορούσε κατά το δεύτερο εξάμηνο του 2001 και επίσης παρουσίασε την πρώτη έκδοση προεπισκόπησης, 2250, η οποία περιείχε μια πρώιμη εφαρμογή του συστήματος οπτικών στυλ και των αλλαγών διασύνδεσης των Windows XP στην Εξερεύνηση των Windows και τον Πίνακα Ελέγχου.
Η Microsoft κυκλοφόρησε την πρώτη δημόσια έκδοση beta του Whistler, έκδοση 2296, στις 31 Οκτωβρίου 2000. Οι επόμενες εκδόσεις εισήγαγαν σταδιακά δυνατότητες που οι χρήστες της έκδοσης έκδοσης των Windows XP θα αναγνώριζαν, όπως ο Internet Explorer 6.0, το σύστημα ενεργοποίησης προϊόντων της Microsoft και το Bliss φόντο της επιφάνειας εργασίας.
Ο Whistler παρουσιάστηκε επίσημα κατά τη διάρκεια μιας εκδήλωσης πολυμέσων στις 5 Φεβρουαρίου 2001, με το όνομα Windows XP, όπου το XP σημαίνει "eXPerience".
Κυκλοφορία
Τον Ιούνιο του 2001, η Microsoft δήλωσε ότι σχεδίαζε, σε συνεργασία με την Intel και άλλους κατασκευαστές υπολογιστών, να δαπανήσει τουλάχιστον 1 δισεκατομμύριο δολάρια για το μάρκετινγκ και την προώθηση των Windows XP. Το θέμα της καμπάνιας, «Yes You Can», σχεδιάστηκε για να τονίσει τις συνολικές δυνατότητες της πλατφόρμας. Η Microsoft είχε αρχικά σχεδιάσει να χρησιμοποιήσει το σύνθημα "Prepare to Fly", αλλά αντικαταστάθηκε λόγω προβλημάτων ευαισθησίας μετά τις επιθέσεις της 11ης Σεπτεμβρίου.
Στις 24 Αυγούστου 2001, η έκδοση 2600 των Windows XP κυκλοφόρησε στην κατασκευή (RTM). Κατά τη διάρκεια μιας τελετουργικής εκδήλωσης μέσων ενημέρωσης στο Microsoft Redmond Campus, αντίγραφα της κατασκευής RTM δόθηκαν σε εκπροσώπους πολλών μεγάλων κατασκευαστών υπολογιστών σε χαρτοφύλακες, οι οποίοι στη συνέχεια πέταξαν με διακοσμημένα ελικόπτερα. Ενώ οι κατασκευαστές υπολογιστών θα μπορούσαν να κυκλοφορούν συσκευές με XP από τις 24 Σεπτεμβρίου 2001, το XP αναμενόταν να φτάσει σε γενική, λιανική διαθεσιμότητα στις 25 Οκτωβρίου 2001. Την ίδια ημέρα, η Microsoft ανακοίνωσε επίσης την τελική λιανική τιμολόγηση των δύο κύριων εκδόσεων του XP, "Home" (ως αντικατάσταση των Windows Me για οικιακούς χρήστες) και "Professional" (ως αντικατάσταση των Windows 2000 για επαγγελματίες χρήστες).